Държавен вестник, бр. 102, 2025 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  102
на бележки и работа с лаптопи. Следва да има библиотека с ръководства по тестване на софтуер, 
софтуерен жизнен цикъл, документация и техники за осигуряване на качество. 
Необходимо е осигуряване на учебни материали и презентации по теми, като видове тестове 
(ръчни и автоматизирани), жизнен цикъл на дефект, тест кейсове, документи при разработка на 
софтуер и софтуерно тестване, основи на програмиране за нуждите на тест автоматизацията и 
използване на метрики в контекста на качеството. В кабинета може да се провежда въвеждащо 
обучение за използване на среди за управление на тестове, проследяване на дефекти и 
интерпретиране на тестови резултати. Следва да има възможност за демонстрации чрез 
платформи – системи за писане на кейсове, системи за създаване на дефекти/системи за 
управление на проекти. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Практическата учебна база трябва да включва компютърна лаборатория с работни места, 
снабдени със съвременни компютри, интернет достъп и инсталирани операционни системи 
(Windows и/или Linux). Следва да се осигури използването на инструменти за ръчно и 
автоматизирано тестване, среди за изпълнение на тестови сценарии и интеграция с разработен 
софтуер. На всяко работно място трябва да има достъп до bug tracking системи, системи за 
управление на тестове и бази данни, среди за писане на скриптове и анализ на логове. 
Необходимо е оборудване със среди за автоматизирано тестване, като Selenium, Katalon, 
Postman, SoapUI, JMeter, както и инструменти за писане на тестови скриптове на езиците Java, 
Python или JavaScript. Необходимо е наличие на среди за симулация и виртуализация, както и 
достъп до CI/CD платформи, които позволяват интегрирано тестване в процесите по разработка. 
Следва да се осигури възможност за тестване на уеб, мобилни и десктоп приложения в 
различни среди, включително чрез емулатори и симулатори. Използването на различни 
уеббраузъри и мобилни устройства (или симулатори) е необходимо, за да се тренира 
съвместимост и адаптивност на интерфейси. Следва да се инсталират и инструменти за анализ на 
производителност, управление на данни за тестове и проследимост между изисквания и 
резултати. 
Задължително е да се осигурят условия за безопасна и етична работа с данни – включително 
защита на чувствителна информация и контрол на достъпа до тестови среди. Лабораторията 
трябва да позволява работа по казуси, свързани с реални софтуерни проекти, включително анализ 
на дефекти, валидиране и регресивно тестване. 
 
6. 
Изисквания към обучаващите 
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от 
професионално направление „Администрация и управление“ и „Икономика“ от областта на 
висше образование „Социални, стопански и правни науки“, от професионални направления 
„Електротехника, електроника и автоматика“ и „Комуникационна и компютърна техника“ от 
областта на висше образование „Технически науки“, от професионални направления 
„Информатика и компютърни науки“ и „Математика“ от областта на висше образование 
„Природни науки, математика и информатика“ от Класификатора на областите на висше 
образование и професионалните направления, приет с Постановление № 125 от 2002 г. на 
Министерския съвет (ДВ, бр. 64 от 2002 г.), съответстващи на професията.